****

**BASHKIA BERAT**

**DREJTORIA E MBROJTJES CIVILE ,PRONAVE TRANSPORTIT DHE SHËRBIMEVE**

**RELACION**

**MBI MIRATIMIN E TRANSFERIMIT TË TRUALLIT ME SIPËRFAQE 1000 M2 PËR NDËRTIMIN E NJË BANESE ME KOSTO TË ULËT, NGA BASHKIA BERAT NË PRONËSI TË ENTIT KOMBËTAR TË BANESAVE, PJESË E PASURISË ME NR.24/227, ZONA KADASTRALE 8502, LAGJA** “**30 VJETORI”**

**Të nderuar Këshilltare !**

Në kuadër të mbështetjes dhe zbatimit të politikave të strehimit për kategorinë e shtresave në nevojë për strehim, që Bashkia Berat ofron në bashkëpunim me Ministrinë e Ekonomisë, Kulturës dhe Inovacionit dhe Entin Kombëtar të Banesave, mbështetur në ligjin nr.139/2015 “Për vetëqeverisjen vendore”, pikës 1, 2, të nenit 44 dhe 45 të ligjit nr.22/2018 “Për strehimin social”, i ndryshuar, Ju miratuat me Vendimin nr.52, datë 30.07.2024 marrëveshjen e bashkëpunimit me Entin Kombëtar të Banesave “Mbi zbatimin e programit për ndërtimin e një banese me kosto të ulët në Bashkinë Berat”.

Në zbatim të këtij vendimi u nënshkrua marrëveshja nga palët: Bashkia Berat përfaqësuar nga Kryetari i Bashkisë z.Ervin DEMO me Nr.3945/2 prot, datë 01.08.2024 dhe nga Enti Kombëtar i Banesave i përfaqësuar nga Drejtori i Përgjithshëm z.Stefan ÇIPA me Nr. 1118/2, datë 12.08.2024.

Për vazhdimin e mëtejshëm të procedurave të ndërtimit të objektit të banimit 8 katësh dhe me një kat parkimi nëntokë nga Enti Kombëtar i Banesave, është e domosdoshme transferimi i truallit prej 1000 m2 ku do të ndërtohet objekti, nga Bashkia Berat në pronësi të Entit Kombëtar të Banesave.

Trualli prej 1000 m2 është pjesë e pasurisë me nr.24/227, me sipërfaqe 3930.3 m2, ndodhur në Zonën Kadatrale 8502, Lagja “30Vjetori”.

Të nderuar këshilltarë !

Miratimi i këtij transferimi nga ana Juaj është hapi i parë që EKB të vazhdojë më tej me procedurat për zbatimit dhe përfundimin sa më shpejt të këtij projekti për të cilin kemi shumë kërkesa nga familjet në nevojë për strehim, të cilat me të ardhurat që disponojnë e kanë të pamundur ta përballojnë çmimet aktuale të banesave në tregun e lirë.

Bashkëlidhur marrëveshja !

Drejtor i Mbrojtjes Civile, Pronave, Transportit dhe Shërbimeve

Sokol Toska

Adresa:Blvd. “Republika ”, Berat 5001.Shqipëri,Tel /00355(0) 2 32 34 935,Website: [www.bashkiaberat.gov.al](http://www.bashkiaberat.gov.al), Email : bashkiaberat@yahoo.com

****



**BASHKIA BERAT**

**KËSHILLI BASHKIAK**

**PROJEKTVENDIM**

**Nr. \_\_\_\_\_\_, datë \_\_\_\_\_\_\_\_\_\_2024**

**MBI MIRATIMIN E TRANSFERIMIT TË TRUALLIT ME SIPËRFAQE 1000 M2, PËR NDËRTIMIN E NJË BANESE ME KOSTO TË ULËT, NGA BASHKIA BERAT NË PRONESI TË ENTIT KOMBETAR TË BANESAVE, PJESË E PASURISË ME NR.24/227, ZONA KADASTRALE 8502, LAGJA 30 VJETORI**

Mbështetur në ligjin nr.139/2015 “Për vetëqeverisjen vendore” të ndryshuar, neni 9, pika 1.1 , neni 24, neni 54, neni 64 gërma “c”; pikës 1, 2, të nenit 44 dhe 45 të ligjit nr.22/2018, “Për strehimin social”, Vendimin e Këshillit Bashkiak nr.52, datë 30.07.2024 të EKB Nr.25,datë 27.06.2024 “Mbi miratimin e marrëveshjes së bashkëpunimit”, “Mbi zbatimin e programit për ndërtimin e banesave me kosto te ulët në Bashkine Berat” dhe marrëveshjes së bashkëpunimit nr. Nr.3945/2 prot, datë 01.08.2024,

**V E N D O S I :**

1. Miratimin e transferimit të truallit me sipërfaqe 1000 m2, për ndërtimin e një banese me kosto të ulët, nga Bashkia Berat në pronësi të Entit Kombetar të Banesave, pjesë e pasurisë me nr.24/227, Zona Kadastrale 8502, Lagja “30 Vjetori”.
2. Me ndjekjen dhe zbatimin e këtij vendimi, ngarkohet Drejtoria e Mbrojtjes Civile, Pronave, Transportit dhe Shërbimeve.

**KRYETARI I KËSHILLIT**

**Ervin CECA**

Adresa:Blvd. “Republika”, Berat 5001.Shqipëri, Website: [www.bashkiaberat.gov.al](http://www.bashkiaberat.gov.al), Email : info@bashkiaberat.gov.al